Magnus Andersson (rukometaš)
<s>Per Magnus Andersson (Linköping, 17. svibnja 1966.) je umirovljeni švedski rukometaš i reprezentativac.</s><s>Igrao je na poziciji srednjeg vanjskog.</s><s>Andersson je bio nesumnjivo jedan od najboljih igrača svoje generacije te jedan od najzaslužnijih za uspjeh švedske reprezentacije tokom 90-ih godina.</s>

<s>Igračka karijera</s>

<s>Klupska karijera</s>

<s>Profesionalnu karijeru započeo je 1985. godine u IF Saabu, odakle je 1987. godine potpisao za HK Drott.</s><s>Nakon četiri godine, odlazi jednu sezonu u norveški Stavanger Håndball, odakle je na jednu sezonu prešao u TuS Schutterwald u Njemačkoj.</s><s>Godine 1993. ponovo se vraća u HK Drott, gdje ostaje dvije godine, nakon čega ponovo odlazi u TuS Schutterwald.</s><s>Nakon dvije sezone u Schutterwaldu i jedne u GWD Mindenu, Andersson se 1998. ponovo vratio u HK Drott, gdje igra čak pet sezona.</s><s>Tokom 2001. godine je bio na posudbi u CB Ademar Leónu, a 2003. je najavio umirovljenje.</s><s>Ipak, u drugoj polovici sezone 2002-03, Andersson je odigrao tri utakmice za HSG Nordhorn, nakon što su se Ljubomir Vranješ i Maik Machulla ozlijedili.</s><s>Nakon te tri utakmice, Andersson se definitivno povukao iz aktivnog rukometa.</s>

<s>Reprezentativna karijera</s>

<s>Reprezentativnu karijeru započeo je 1988. godine te je do 2003. skupio 307 nastupa i postigao 922 gola.</s><s>Sa reprezentacijom je bio dvostruki svjetski prvak (1990., 1999.), četverostruki europski prvak (1994., 1998., 2000., 2002.) te trostruki dobitnik srebrne medalje na Olimpijskim igrama.</s><s>Na EHF Euru 1994. je proglašen za prvog najkorisnijeg igrača u historiji tog natjecanja, a bio je i najbolji srednji vanjski na turniru.</s>

<s>Trenerska karijera</s>

<s>Anderssonova trenerska karijera započela je još 2001. godine, kada je dvije godine obnašao funkciju trenera-igrača u HK Drottu.</s><s>Klub je napustio 2005., kada preuzima danski FCK Håndbold.</s><s>S klubom je 2007. godine bio treći, ali je već sljedeće sezone osvojio prvenstvo, a u svojoj posljednjoj sezoni, 2010. godine, osvojio je i nacionalni kup.</s><s>Tokom ljeta iste godine preuzima klupu Austrije, ali sporazumno raskida ugovor već 2011. godine nakon neuspjelih kvalifikacija za EHF Euro 2012. u Srbiji.</s><s>Kratko trenira AG København, međutim tokom 2012. godine postaje pomoćnik izbornika švedske U-21 reprezentacije, a nešto kasnije i trener kluba Hästö IF.</s><s>Klub napušta već sljedeće sezone kada odlazi u HK Malmö, gdje također ostaje samo jednu sezonu.</s><s>Tokom 2014. preuzima njemački Frisch Auf Göppingen, gdje radi do 2017. godine.</s><s>Sljedeće godine preuzima FC Porto.</s>

<s>Uspjesi</s>

<s>Igrač</s>

<s>HK Drott</s>

<s>Elitserien: 1987–88, 1989–90, 1990–91, 1993–94, 1998–99, 2001–02 (trener-igrač)</s>

<s>Švedska</s>

<s>IHF Svjetsko prvenstvo: 1990., 1999.</s><s>EHF Euro: 1994., 1998., 2000., 2002.</s>

<s>Trener</s>

<s>FCK Håndbold</s>

<s>Danmarksmesterskabet: 2007–08
 DHF's Landspokalturnering: 2009.</s>

<s>Vanjske poveznice</s>

<s>Profil na SportsReference.com</s>

<s>Švedski rukometaši
Svjetski prvaci u rukometu
Europski prvaci u rukometu
Švedski rukometni treneri</s>

